CELEX: 62018TN0687
Language: et
Date: 2018-11-20 00:00:00
Title: Kohtuasi T-687/18: 20. novembril 2018 esitatud hagi – Pilatus Bank versus EKP

21.1.2019   
            
            
               ET
            
            
               Euroopa Liidu Teataja
            
            
               C 25/59
            
         
      20. novembril 2018 esitatud hagi – Pilatus Bank versus EKP
      (Kohtuasi T-687/18)
      (2019/C 25/76)
      Kohtumenetluse keel: inglise
      
         Pooled
      
      
         Hageja: Pilatus Bank plc (Ta’Xbiex, Malta) (esindajad: advokaadid O. Behrends, M. Kirchner ja L. Feddern)
      
         Kostja: Euroopa Keskpank
      
         Nõuded
      
      Hageja palub Üldkohtul:
      
                  —
               
               
                  tühistada EKP 10. septembri 2018. aasta otsus osas, milles EKP-le Pilatus Bank plc esitatavad teated peavad olema esitatud „pädeva isiku“ poolt või sisaldama lisas „pädeva isiku“ heakskiitu;
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja üheksa väidet.
      
                  1.
               
               
                  Esimene väide, et EKP otsusel puudub liikmesriigi või liidu õiguses õiguslik alus.
               
            
                  2.
               
               
                  Teine väide, et EKP rikkus hageja materiaal- ja menetlusõigusi, mis tulenevad ühtse järelevalvemehhanismi määrusest, Euroopa Liidu põhiõiguste hartast ja õigusriigi põhimõttest, eelkõige õigust tutvuda toimikuga, õigust kasutada õiguskaitsevahendeid, õigust välisele õigusnõustajale ja õigust konfidentsiaalselt suhelda õigusnõustajaga.
               
            
                  3.
               
               
                  Kolmas väide, et EKP rikkus hageja õigust tõhusale õiguskaitsele.
               
            
                  4.
               
               
                  Neljas väide, et EKP rikkus õiguspärase ootuse ja õiguskindluse põhimõtet.
               
            
                  5.
               
               
                  Viies väide, et EKP rikkus proportsionaalsuse põhimõtet.
               
            
                  6.
               
               
                  Kuues väide, et EKP kuritarvitas oma võimu.
               
            
                  7.
               
               
                  Seitsmes väide, et EKP rikkus kohaselt põhjendatud otsuse nõuet.
               
            
                  8.
               
               
                  Kaheksas väide, et EKP rikkus hageja õigust olla ära kuulatud.
               
            
                  9.
               
               
                  Üheksas väide, et EKP rikkus nemo auditur põhimõtet.